అఖిలేష్ యాదవ్తో తనకు విభేదాలు లేవనీ, ఆయన రాష్ట్రముఖ్యమంత్రి, తాను పార్టీ అధినేతనని ములాయం సింగ్ యాదవ్ సోమవారం వ్యాఖ్యానించారు. పాతికేళ్ళ క్రితం తాను స్థాపించిన సమాజ్వాదీ పార్టీ అధినాయకత్వ హోదానీ, పార్టీ గుర్తు సైకిల్నూ తనకు దక్కించమంటూ ఢిల్లీ వచ్చి ఎన్నికల సంఘాన్ని వేడుకున్నారాయన. రాజకీయ కుటుంబాల్లో వారసత్వ పోరాటాలు సహజమే కానీ, యూపీలో జరుగుతున్నది పూర్తి భిన్నమైనది. హోదా, గుర్తు రెండూ నీవి కావు పొమ్మన్నాడు ఆయన పుత్రరత్నం. తండ్రీకొడుకుల మధ్య స్పర్థలు లేవనీ, ఒకే ఒక్కడి కారణంగా పార్టీలోనే సమస్యలు పుట్టుకొచ్చాయని ములాయం అంటున్నారు. అఖిలేష్ వర్గమూ ఈ రచ్చకంతా ఒకే ఒక్కడు కారణమని అంటున్నది. ములాయం ప్రకారం ఆ వ్యక్తి రామ్గోపాల్ యాదవ్. అఖిలేష్ ప్రకారం అతడు అమర్సింగ్. సమస్య త్వరలోనే సమసిపోతుందన్న ములాయం వ్యాఖ్య నిజానికి అర్థంలేనిది. ఎన్నికల సంఘాన్ని కలిసి వచ్చి ఆయన నాలుగుముక్కలు మీడియాతో మాట్లాడుతున్నప్పుడు అమర్సింగ్ వెనుకనే నిలబడి ఉన్నారు.పార్టీ చీలిపోయిందని ములాయం ఒప్పుకోకపోవడం సహజం. డిసెంబరు 30న తాను రామ్గోపాల్ యాదవ్ను ఆరేళ్ళపాటు సస్పెండు చేశాను కనుక, సదరు వ్యక్తి ఆధ్వర్యంలో జనవరి 1న జరిగిన జాతీయస్థాయి సమావేశం చెల్లదని ములాయం వాదన. ఈ సమావేశంలో ఓ రెండువందల మందికి పైగా ఎమ్మెల్యేలూ, ఎంపీలు, వందలాది నాయకులూ కార్యకర్తలూ అఖిలేష్కు మద్దతు ప్రకటిస్తూ, ఆయనను పార్టీ అధ్యక్షుడిగా ఎన్నుకున్నారు. శనివారం ఈ విషయాన్ని ఎన్నికల సంఘానికి తెలియచేస్తూ రామ్గోపాల్ యాదవ్ ఆరుపెట్టెలనిండా లక్షన్నర డాక్యుమెంట్లు సమర్పించారు. దీనికి రెండురోజుల ముందు అఖిలేష్ ఏర్పాటుచేసిన సమావేశానికి 229 మంది ఎమ్మెల్యేలలో 220 మంది హాజరయ్యారు. ములాయం ఢిల్లీ వస్తున్న సందర్భంగా ఆయన ఢిల్లీ నివాసంలో ఉన్న పెద్ద పోస్టర్లో రామ్గోపాల్ యాదవ్ ఉన్న భాగాన్ని మాత్రమే చింపివేసి కార్యకర్తలు జాగ్రత్తపడ్డారు కానీ, పార్టీ యావత్తూ ఆయన గుప్పిట దాటిపోయిందన్నది వాస్తవం. ఉత్తరప్రదేశ్లో ఎన్నికలు ఆరంభం కావడానికి సరిగ్గా నెలరోజులు మాత్రమే ఉన్న నేపథ్యంలో, సైకిల్ గుర్తు దక్కడం అఖిలేష్ వర్గానికి అత్యంత ముఖ్యం. తమకు ఖాయంగా ఆ గుర్తు దక్కుతుందని అఖిలేష్వర్గం విశ్వసిస్తున్నప్పటికీ, ములాయం వాదనతో ఏకీభవించి ఎన్నికల సంఘం ఆ గుర్తు ఆయనకే దఖలు పరచిన పక్షంలో కొంత ఇబ్బంది తప్పదు. కాంగ్రెస్తో పొత్తు ఖాయం కావడానికి ఈ గుర్తు అఖిలేష్కు ఎంతో ఉపకరిస్తుంది. ‘బ్రాండ్ అఖిలేష్’ అని ఆయన పక్షం నాయకులు ఎంత గొప్పకుపోతున్నా, ఇంత తక్కువ సమయంలో కొత్త గుర్తును ప్రజలకు పరిచయం చేసుకోవడం, ఓట్లు దానికే పడేట్టు చూసుకోవడం అంత తేలికైన విషయం కాదు.గుర్తు సంగతి వేగంగా తేల్చండని అఖిలేష్ వర్గం ఎన్నికల సంఘంపై ఒత్తిడిపెడుతున్నా, నామినేషన్ల ప్రక్రియ ఆరంభమయ్యే 17వ తేదీలోగా దీనిని నిర్ణయించడం ఎన్నికల సంఘానికి కష్టమైన పని. అందువల్ల, సైకిల్ను పక్కనపడేసి, ఇరుపక్షాలకూ కొత్త గుర్తులిచ్చే అవకాశాలే అధికంగా ఉన్నాయి. అయినప్పటికీ, ఈ వివాదం అఖిలేష్కు కొత్త ఊపిరినిచ్చిన మాట వాస్తవం. అంతవరకూ మోస్తూ వచ్చిన ప్రభుత్వ వ్యతిరేకత నుంచి ఆయన తప్పించుకున్నాడు. శాంతిభద్రతలు, పాలనాపరమైన వైఫల్యాలకు తాను కాక, తనమీద పెత్తనం చేస్తున్న ఈ పెద్దలే కారణమని ఆయన పరోక్షంగా ప్రజలకు చెప్పగలిగాడు. వారి కబంధహస్తాలనుంచి బయటపడిన ఒక యువనేతగా అతడు భవిష్యత్తులో చక్కని పాలన అందించగలుగుతాడని ప్రజలు విశ్వసించవచ్చు. నేను పార్టీ అధినేతను, నా కుమారుడు ముఖ్యమంత్రి అంటూ ములా యం చేసిన వ్యాఖ్య పార్టీకి బలమైన ఓటుబ్యాంకుగా ఉన్న ముస్లింలు, యాదవులకు ఉపశమనాన్నిస్తుంది. తండ్రీకొడుకులు విడిపోలేదనీ, ములాయం ముఖ్యమంత్రి పక్షానే ఉన్నారన్న భావన వారికి కలిగేందుకు ఇది ఉపకరిస్తుంది. రాష్ట్రంలో పార్టీ ప్రతిష్ఠ క్రమంగా దిగజారిపోతున్న తరుణంలో కొన్ని దుష్టశక్తులను వదల్చుకోవడానికీ, పార్టీపై పూర్తి పట్టు కుమారుడికి కట్టబెట్టడానికీ తండ్రీకొడుకులు ఇద్దరూ కలసి ఈ నాటకం ఆడుతున్నారన్న విశ్లేషణలూ లేకపోలేదు. వైఫల్యాలను కప్పిపుచ్చుకోవడానికే సమాజ్వాదీపార్టీ హఠాత్తుగా ఈ వివాదానికి తెరతీసిందని ప్రధానంగా బీజేపీ, అడపాదడపా బీఎస్పీ కూడా విమర్శిస్తున్నాయి. ఈ విమర్శలూ విశ్లేషణల్లో నిజమెంత అన్నది అటుంచితే, ఈ నాలుగు నెలల కాలంలో అఖిలేష్ తండ్రిచాటు బిడ్డడి నుంచి అత్యంత డైనమిక్ నాయకుడిగా మారిపోయారు. పార్టీ సమావేశాల్లో పెద్దల కాళ్ళకు వినయంగా నమస్కరిస్తూనే, మరొకపక్కన ఘాటైన వ్యాఖ్యలతో ఏకిపారేయడం మొదలుకొని, ఇప్పుడు ఏకంగా పార్టీనే హస్తగతం చేసుకోవడంలో ఆయన ప్రదర్శించిన ధైర్యం, వేగం ఆయన పట్ల ఉన్న అంచనాలను మార్చింది. పార్టీకంటే ఆయన పేరే ఇప్పుడు అధికంగా మారుమోగుతున్నది. అయినప్పటికీ, రేపు సైకిల్గుర్తు దక్కకపోతే ఎంత స్కోరు సాధించగలరన్నది అసలు ప్రశ్న.
akhilesh yaadavto tanaku vibhedaalu lavanee, aayana rashtramukhyamantri, taanu party adhinetanani mulayam sing yadav somavaram vyaakhyaaninchaaru. paatikella kritam taanu sthaapinchina samajwadi party adhinaayakatva hodani, party gurtu saikilnuu tanaku dakkinchamantuu dhilli vachi ennikala sanghaanni vedukunnarayana. rajakeeya kutumbaallo vaarasatva poraataalu sahajame cony, upilo jarugutunnadi puurti bhinnamainadi. hoda, gurtu rendoo neevi kaavu pommannadu aayana putraratnam. tandreekodukula madhya sparthalu lavanee, oke okkadi kaaranamgaa paartiiloonae samasyalu puttukochaayani mulayam antunnaru. akhilesh vargamuu ee rachchakanta oke okkadu kaaranamani antunnadi. mulayam prakaaram aa vyakti ramgopal yadav. akhilesh prakaaram atadu amarsing. samasya twaralone samasipotundanna mulayam vyaakhya nijaaniki ardhamlenidi. ennikala sanghaanni kalisi vachi aayana naalugumukkalu meediatho matladutunnappudu amarsing venukane nilabadi unnaaru.party cheelipoyindani mulayam oppukokapovadam sahajam. disembaru 30na taanu ramgopal yaadavnu aarellapaatu saspendu cheshaanu kanuka, sadaru vyakti aadhvaryamlo janavari 1na jarigina jaatiiyasthaayi samavesam chelladani mulayam vaadana. ee samavesamlo oo renduvandala mandiki paiga emmelyelu, empeelu, vandalaadi naayakuluu kaaryakartaluu akhileshku maddatu prakatistuu, aayananu party adhyakshudigaa ennukunnaru. sanivaaram ee vishayaanni ennikala sanghaaniki teliyachestuu ramgopal yadav aarupettelaninda lakshannara daakyumentlu samarpinchaaru. deeniki rendurojula mundu akhilesh erpaatuchesina samavesaniki 229 mandi emmelyelalo 220 mandi haajarayyaaru. mulayam dhilli vastunna sandarbhamgaa aayana dhilli nivaasamlo unna pedda posterlo ramgopal yadav unna bhaagaanni matrame chimpivesi kaaryakartalu jaagrattapaddaaru cony, party yaavattuu aayana guppita daatipoyindannadi vaastavam. uttarapradeshlo ennikalu aarambham kaavadaaniki sarigga nelarojulu matrame unna nepathyamlo, saikil gurtu dakkadam akhilesh vargaaniki atyanta mukhyam. tamaku khayamga aa gurtu dakkutundani akhileshwargam vishwasistunnappati, mulayam vaadanatho ekibhavinchi ennikala sangham aa gurtu aayanake dakhalu parachina pakshamlo kontha ibbandi tappadu. congresto pottu khayam kaavadaaniki ee gurtu akhileshku entho upakaristundi. ‘brand akhilesh’ ani aayana paksham naayakulu entha goppakupotunna, inta takkuva samayamlo kotta gurtunu prajalaku parichayam chesukovadam, otlu daanike padettu chusukovadam anta telikaina vishayam kaadu.gurtu sangati vegamgaa telchandani akhilesh vargam ennikala sanghampai ottidipedutunna, naminationla prakriya aarambhamayye 17va teedeelogaa deenini nirnayinchadam ennikala sanghaaniki kashtamaina pani. anduvalla, saikilnu pakkanapadesi, irupakshaalakuu kotta gurtuliche avakasale adhikamgaa unnaayi. ayinappatiki, ee vivaadam akhileshku kotta oopirinicchina maata vaastavam. antavarakuu mostu vachina prabhutva vyatirekata nunchi aayana tappinchukunnadu. saantibhadratalu, paalanaaparamaina vaiphalyaalaku taanu kaaka, tanameeda pettanam chestunna ee peddale kaaranamani aayana parokshamgaa prajalaku cheppagaligaadu. vaari kabandhahastaalanunchi bayatapadina oka yuvanetagaa atadu bhavishyattulo chakkani paalana andinchagalugutaadani prajalu vishwasinchavachchu. nenu party adhinetanu, naa kumarudu mukhyamantri antuu mula yam chesina vyaakhya paarteeki balamaina otubyaankugaa unna muslimlu, yaadavulaku upasamanaannistundi. tandreekodukulu vidipoledanii, mulayam mukhyamantri pakshane unnaranna bhavana vaariki kaligenduku idhi upakaristundi. rashtramlo party pratishta kramangaa digajaaripotunna tarunamlo konni dushtasaktulanu vadalchukovadaanikii, paartiipai puurti pattu kumarudiki kattabettadaaniki tandreekodukulu iddaruu kalasi ee naatakam aadutunnaranna vislaeshanhaluu lekapoledu. vaiphalyaalanu kappipuchukovadaanika samajwadiparty hataattugaa ee vivaadaaniki terateesindani pradhaanamgaa bgfa, adapadadapa bsp kuudaa vimarsistunnaayi. ee vimarsaluu vislaeshanhallo nijamenta annadi atunchithe, ee naalugu nelala kaalamlo akhilesh tandrichaatu biddadi nunchi atyanta dinamic nayakudiga maaripoyaaru. party samavesallo peddala kaallaku vinayamgaa namaskaristune, marokapakkana ghaataina vyaakhyalatho ekipareyadam modalukoni, ippudu ekamgaa paartiine hastagatam chesukovadamlo aayana pradarsinchina dhairyam, vegam aayana patla unna anchanaalanu maarchindi. partikante aayana pere ippudu adhikamgaa maarumogutunnadi. ayinappatiki, repu saikilgurthu dakkakapothe entha skoru saadhinchagalarannadi asalu prasna.